Joventut obri el termini per a inscriure’s en el concurs de bandes Morvedre Rock 1.9
04 d’abril 2019

![](/media/1itbdp5p/83presentacio-morvedre_c.jpg)  

  

La regidoria de Joventut de l'Ajuntament de Sagunt, junt amb l'associació musico-cultural Klavija que col·labora amb la regidoria amb les sessions de micro obert i Jam sessions, torna a organitzar el concurs de bandes Morvedre Rock 1.9 per a donar suport als grups emergents de la nostra ciutat i de la comarca, així com oferir concerts a les persones aficionades a la música en directe.

  

Este certamen obri el seu termini perquè els grups puguen presentar-se. El termini d'inscripció finalitzarà el pròxim 17 d'abril a les 23.59 hores. Les inscripcions i documentació s'han de presentar per correu electrònic en l'adreça asociacionklavija@gmail.com 

  

El concurs de bandes se celebrarà al llarg de dos caps de setmana, començant l'11 de maig a partir de les 19.30 h amb actuacions en el Casino Antic AHM (Av. 9 d'octubre, 4- Port de Sagunt). El festival Music Port Fest, entitat amb la qual es continua mantenint col·laboració, tindrà lloc durant el 5 i el 6 de juliol.

  

Existixen dos modalitats, totes dues de quatre grups, per a presentar-se:

  

En la modalitat A, participaran grups locals que realitzen qualsevol classe de música dins de rock o pop (Heavy, Experimental, Pop, Rock, _Ska_, Alternativa-_Indie_, Punk, etc.), els components del qual tinguen menys de 35 anys en la seua majoria i residisquen al Camp de Morvedre. Es reservarà –sempre que el nombre de participants ho permeta- un terç dels seleccionats per a grups els membres dels quals tinguen menys de 20 anys en la seua majoria.

  

La modalitat B es reserva a grups de la Comunitat Valenciana que realitzen música de qualsevol tipus dins de rock o pop (Heavy, Experimental, Pop, Rock, _Ska_, Alternativa-_Indie_, Punk, etc.), els components del qual tinguen menys de 35 anys en la seua majoria i residisquen en la Comunitat Valenciana.

  

Els grups han de tindre un repertori mínim de mitja hora de temes propis per a executar en directe (el que no impedix interpretar alguna versió si el temps d'actuació supera la mitja hora). Els grups guanyadors actuaran en el festival Music Port Fest.

Cada grup cobrarà un caixet de 150 euros si són finalistes (un de cada modalitat) mentre que els guanyadors cobraran 290 euros.

  

Els grups hauran de portar el seu propi _backline_ i instruments. L'organització aportarà la resta d'elements (microfonia, PA, monitors), així com tècnic de so. La prova de so es realitzarà a partir de les 17 h del dia del concert en la primera fase. En la segona, quan ho indique l'organització.

  

​

*   [](http://www.facebook.com/sharer.php?u=https://aytosagunto.es/va/actualitat/joventut-obri-el-termini-per-a-inscriure-s-en-el-concurs-de-bandes-morvedre-rock-1-9/ "Facebook")
*   [](http://twitter.com/share?url=https://aytosagunto.es/va/actualitat/joventut-obri-el-termini-per-a-inscriure-s-en-el-concurs-de-bandes-morvedre-rock-1-9/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-obri-el-termini-per-a-inscriure-s-en-el-concurs-de-bandes-morvedre-rock-1-9/ "Linked In")
*   [](mailto:?body=https://aytosagunto.es/va/actualitat/joventut-obri-el-termini-per-a-inscriure-s-en-el-concurs-de-bandes-morvedre-rock-1-9/)